Primul caz confirmat de infectare prin coronavirus de tip nou în Republica Moldova. Este vorba despre o femeie de 48 de ani, revenită azi din Italia. Informația a fost confirmată de Ministerul Sănătății, Muncii și Protecției Sociale.

Persoana a aterizat la Chișinău în prima parte a zilei, cu o cursă Wizzair, W6 3796, Milano-Chișinău, ora 11:47.

Toate persoanele care au venit cu același zbor sund îndemnați de autorități să rămână izolați la domiciliu și să informeze imediat medicul de familie pentru a fi examinați și monitorizați.